

**SADARBĪBAS LĪGUMS Nr.** 2-2e/24/483

**par Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" pirmās kārtas projekta īstenošanu**

Rīgā

*Dokumenta datums ir tā elektroniskās parakstīšanas datums*

**Izglītības un zinātnes ministrija**, reģistrācijas Nr. 90000022399 (turpmāk – ministrija vai Projekta īstenotājs), adrese: Vaļņu iela 2, Rīga, LV-1050, tās Izglītības kvalitātes valsts dienesta vadītājas, Izglītības un zinātnes ministrijas valsts sekretāra pienākumu izpildītājas Initas Juhņēvičas personā, kura rīkojas, pamatojoties uz Ministru kabineta 2003. gada 16. septembra noteikumiem Nr. 528 “Izglītības un zinātnes ministrijas nolikums”, no vienas puses

un

**Daugavpils valstspilsētas pašvaldības iestāde “Daugavpils pilsētas Izglītības pārvalde”,** reģistrācijas Nr. 90009737220, adrese: Saules iela 7, Daugavpils, LV – 5401, tās vadītājas Marinas Isupovas personā, kura rīkojas saskaņā ar Daugavpils pilsētas Izglītības pārvaldes nolikumu (turpmāk – Sadarbības partneris), no otras puses, abas puses turpmāk kopā sauktas Puses, bet katra atsevišķi – Puse, saskaņā ar:

- Ministru kabineta 2023.gada 13.jūlija noteikumiem Nr.408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”;

- Ministru kabineta 2024.gada 18. jūnija noteikumiem Nr. 387 “Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" pirmās projektu iesniegumu atlases kārtas īstenošanas noteikumi (turpmāk - MK noteikumi Nr.387);

- Sadarbības memorandu Dators ikvienam bērnam, kas parakstīts Rīgā, 2021.gada 14. maijā;

noslēdz šādu sadarbības līgumu (turpmāk – Līgums):

1. **LĪGUMA PRIEKŠMETS**

Puses vienojas sadarboties Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" projekta Nr.4.2.1.5/1/24/I/001 **“Izglītības iestāžu nodrošinājums pilnveidotā vispārējās izglītības satura kvalitatīvai ieviešanai”** (turpmāk – Projekts) īstenošanā un realizēšanā atbilstoši Līguma nosacījumiem, MK noteikumiem Nr.387 un citiem projekta ieviešanā piemērojamajiem tiesību aktiem.

1. **PUŠU PIENĀKUMI UN TIESĪBAS**
   1. **Projekta īstenotāja pienākumi:**
      1. nodrošina Projekta ieviešanu, veicot tā vispārējo vadību – izveido Projekta vadības grupu, kura veic visas nepieciešamās darbības Projekta veiksmīgai ieviešanai;
      2. savlaicīgi informē Sadarbības partneri par Projekta aktivitāšu ieviešanas gaitu, aktuālajiem jautājumiem un plānotajiem pasākumiem, kas skar Sadarbības partnera intereses;
      3. veic datortehnikas pedagogiem un atbalsta personālam iepirkumu, atbilstoši Sadarbības partnera izvēlētājam datortehnikas komplektācijas variantam saskaņā ar Sadarbības partnera 2024. gada 1. oktobra vēstuli Nr.bn *(saņemtā dokumenta ministrijā reģ.Nr.4-9.1e/24/5759)*, un nodrošina datortehnikas piegādi Sadarbības partnerim;
      4. veic datortehnikas izglītības iestāžu izglītojamiem, kas apgūst profesionālās pamatizglītības programmas un profesionālās vidējās izglītības programmas pēc pamatizglītības apguves, iepirkumu;
      5. nodrošina Projekta ietvaros iegādātās Sadarbības partnera dibināto vispārējās un profesionālās izglītības iestāžu pedagogiem un atbalsta personālam paredzētās datortehnikas nodošanu, atbilstoši MK noteikumu Nr.387 nosacījumiem un atbilstoši ministrijas izstrādātajam aprēķinam proporcionāli pedagogu un atbalsta personāla darba slodžu skaitam attiecīgajās vispārējās un profesionālās izglītības iestādēs. Aprēķinā izmanto Valsts izglītības informācijas sistēmas datus uz 2023. gada 1. septembri;
      6. nodrošina Projekta ietvaros iegādātās Sadarbības partnera dibināto pirmsskolas izglītības piecgadīgo un sešgadīgo izglītojamo pedagogiem un pirmsskolas izglītības atbalsta personālam paredzētās datortehnikas nodošanu, atbilstoši MK noteikumu Nr.387 nosacījumiem un atbilstoši ministrijas izstrādātajam aprēķinam proporcionāli piecgadīgo un sešgadīgo izglītojamo skaitam pašvaldību dibinātajās izglītības iestādēs, kas nodrošina pirmsskolas izglītības apguvi. Aprēķinā izmanto Valsts izglītības informācijas sistēmas datus uz 2023. gada 1. septembri;
      7. nodot iegādāto datortehniku Sadarbības partnera bilancē, parakstot attiecīgu pieņemšanas un nodošanas aktu;
      8. sadarbojas ar Sadarbības partneri Projekta atbalstāmo darbību īstenošanā;
      9. sniedz atbalstu Sadarbības partnerim datortehnikas lietotāju grupu instruktāžai un mācībām, kā arī nodrošina rekomendāciju izstrādi izglītības iestādēm un izglītības iestāžu izglītošanu par interaktīvām mācību platformām un mācību vadības platformām to plašākai izmantošanai un lietošanas dinamikas uzskaitei, iesaistot atbalsta sniegšanā Valsts izglītības satura centru;
      10. savā tīmekļvietnē www.izm.gov.lv ne retāk kā reizi sešos mēnešos ievieto aktuālo informāciju par Projekta īstenošanu;
      11. Projekta īstenošanas vietā izvieto sabiedrībai redzamu informācijas plāksni, iekļaujot informāciju par Projektu saskaņā ar regulas 2021/1060 47. un 50. pantu un Eiropas Savienības fondu 2021.-2027. gada plānošanas perioda un Atveseļošanas fonda komunikācijas un dizaina vadlīnijām;
      12. nekavējoties, bet ne vēlāk kā 3 (trīs) darba dienu laikā, informē Sadarbības partneri par jebkādu notikumu, kas varētu izraisīt īslaicīgu vai galīgu Projekta izbeigšanu vai citas izmaiņas Projektā;
      13. sadarbībā ar Valsts izglītības satura centru nodrošina Projekta ietvaros sagatavoto atbalsta materiālu pieejamību Sadarbības partnerim vismaz 5 (piecus) gadus pēc noslēguma maksājuma veikšanas;
      14. nodrošina visos ar Projekta īstenošanu saistītajos dokumentos Projekta identifikācijas numura norādīšanu;
      15. veic citas Projekta normatīvajos aktos noteiktās darbības veiksmīgai Projekta ieviešanai un darbību īstenošanai.
   2. **Projekta īstenotāja tiesības:**
      1. pieprasīt Sadarbības partnerim iesniegt informāciju par Projekta atbalstāmo darbību īstenošanas gaitu, ierasties Sadarbības partnera norādītajās darbību izpildes vietās (izglītības iestādēs) un veikt visas nepieciešamās pārbaudes;
      2. konstatējot Projekta ieviešanā kādas aktivitātes vai darbību neatbilstību normatīvajiem aktiem vai Līguma noteikumiem, uzdot Sadarbības partnerim novērst neatbilstības Projekta īstenotāja noteiktajā termiņā;
      3. dot saistošus norādījumus Sadarbības partnerim un Līguma 8.4.2.apakšpunktā deleģētajam pārstāvim attiecībā uz Projekta īstenošanas darbībām;
      4. rīkoties ar jebkādu informāciju saistībā ar Projekta ieviešanu, īpaši tā publicitātes vai informācijas izplatīšanas nolūkā, ievērojot attiecīgās informācijas raksturu, tai skaitā nosacījumus ierobežotas pieejamības informācijas izplatīšanai;
      5. izmantot citas normatīvajos aktos un Līgumā paredzētās tiesības.
   3. **Sadarbības partnera pienākumi:**
      1. piedalīties Projekta ieviešanā un ar to saistīto atbalstāmo darbību īstenošanā;
      2. iesaistīties Projekta ieviešanā ar tā valdījumā vai īpašumā esošu mantu, intelektuālo īpašumu, finansējumu vai cilvēkresursiem;
      3. sadarboties ar Projekta īstenotāju, tai skaitā Līguma 8.4.2.apakšpunktā deleģētais pārstāvis nepastarpināti īsteno sadarbību;
      4. izsniegt Projekta ietvaros iegādāto datortehniku vispārējās un profesionālās izglītības iestāžu pedagogiem un atbalsta personālam, kā arī pirmsskolas izglītības piecgadīgo un sešgadīgo izglītojamo pedagogiem un pirmsskolas izglītības atbalsta personālam, atbilstoši Sadarbības partnera izstrādātajai kārtībai, kurā iekļauj:
         1. datortehnikas izsniegšanas un izsniegtās datortehnikas lietošanas nosacījumus, tai skaitā pievieno veidlapas paraugu pieteikumam par datortehnikas lietošanu uz noteiktu laiku;
         2. datortehnikas izmantošanas nosacījumus izglītības iestādē un ārpus izglītības iestādes;
         3. izglītības iestāžu izglītojamiem, kas apgūst profesionālās pamatizglītības programmas un profesionālās vidējās izglītības programmas pēc pamatizglītības apguves, informēšanas pasākumu aprakstu par datortehnikas pieejamību;
      5. datortehnikas piešķiršanā izmantot Izglītības resursu uzskaites un monitoringa informācijas sistēmu (RUMIS), nodrošinot, ka Sadarbības partnera dibinātās izglītības iestādes:
         1. līdz 2025. gada 30. aprīlim ievada informāciju par Projekta ietvaros izglītības iestādes rīcībā esošajiem izglītības resursiem - portatīviem datoriem;
         2. portatīvo datoru izsniegšanā pedagogiem un atbalsta personālam izmanto attiecīgu latvija.gov.lv un RUMIS e-pakalpojumu;
      6. datortehnikas efektīvam izmantojumam un pārvaldībai nodrošināt lietotāju kontu pārvaldību un datortehnikas izmantošanas monitoringu un uzturēšanu, tai skaitā datortehnikas konfigurāciju, tehnoloģiju savietojamības risinājumus, kā arī nodrošināt atbalstu un stimulus lietotāju digitālo prasmju pilnveidei, tai skaitā valsts izveidotu interaktīvo mācību platformu un mācību vadības platformu izmantošanai;
      7. nodrošināt Projekta ietvaros iegādātās datortehnikas uzturēšanu, apkopi un ilgtspēju (apdrošināšanu vai aizvietošanu), tai skaitā datortehnikas izmantošanu vispārējās izglītības satura īstenošanas vai apguves mērķiem, kā arī tās pieejamību un funkcionalitāti vismaz 5 (piecus) gadus pēc īpašumtiesību iegūšanas;
      8. parakstot attiecīgu pieņemšanas un nodošanas aktu pieņemt piegādāto datortehniku Sadarbības partnera bilancē un nodrošina to pārskatāmu uzskaiti 5 (piecus) gadus pēc īpašumtiesību iegūšanas. Ja pieņemšanas un nodošanas aktu neparaksta pašvaldības vadītājs vai izpilddirektors, tad Sadarbības partneris pilnvaro personu, kura ir tiesīga parakstīt pieņemšanas un nodošanas aktu un pilnvaru iesniedz Projekta īstenotājam;
      9. nodrošināt Projekta īstenošanas laikā un Projekta īstenotāja paziņotajā dokumentu glabāšanas termiņā visu ar Projekta īstenošanu saistīto dokumentu glabāšanu, tai skaitā jebkuru ar Projekta saistīto sarakstes dokumentu saglabāšanu;
      10. nodrošināt visos ar Projekta īstenošanu saistītajos dokumentos Projekta identifikācijas numura norādīšanu;
      11. Sadarbības partnera reorganizācijas gadījumā nodrošināt ar Līgumu uzņemto saistību nodošanu tā saistību un tiesību pārņēmējam, informējot par to Projekta īstenotāju;
      12. nepārdot, nedāvināt, neizīrēt, neiznomāt, nemainīt, neaizdot, nepatapināt, neieķīlāt, citādi neatsavināt un neapgrūtināt īpašumu, kas nodots, iegādāts vai radīts Projektā, un īpašumu, kas guvis labumu no atbalsta, kā arī neveikt citas darbības, kuru rezultātā īpašums pilnīgi vai daļēji var nokļūt citas personas īpašumā vai valdījumā, izņemot gadījumus, kad saņemta Projekta īstenotāja iepriekšēja rakstveida atļauja un Sadarbības partnera iecerētās darbības neizraisa nevēlamas sekas — tās neietekmē Projekta būtību, īstenošanas nosacījumus un nesniedz nepamatotas priekšrocības. Īpašuma vai turējuma tiesības attiecībā uz atbalstītajiem infrastruktūras objektiem nemaina un ieguldījums paliek Latvijas Republikas teritorijā visu pēcuzraudzības periodu;
      13. nodrošināt Projektā iegādāto un radīto vērtību saglabāšanu un uzturēšanu. Ugunsgrēka, vētras, plūdu vai trešo personu prettiesiskas rīcības rezultātā radušos zaudējumus Sadarbības partnerim ir pienākums segt un bojātās vai iznīcinātās vērtības atjaunot no saviem līdzekļiem pilnā apmērā. Ja Sadarbības partneris ir veicis Projektā iegādāto, saņemto vai radīto vērtību apdrošināšanu, zaudējumus sedz no saņemtās apdrošināšanas atlīdzības. Gadījumā, ja ar šādu kompensāciju nepietiek, Sadarbības partneris zaudējumus sedz no saviem līdzekļiem;
      14. gadījumos, kad Latvijas Republikas normatīvajos aktos noteiktajā kārtībā noraksta Projektā iegādāto pamatlīdzekli, norakstīšanas faktam ir jābūt pamatotam (pamatlīdzekļa norakstīšana nerada būtiskas izmaiņas Projektā) un dokumentētam. Šādā gadījumā Sadarbības partnerim nav pienākums nodrošināt norakstītā pamatlīdzekļa atrašanos Projekta īstenošanas vietā;
      15. Projekta īstenotāja noteiktajā termiņā un formā sniegt nepieciešamo informāciju Projekta atbalstāmo darbību īstenošanai un nodrošināt pieprasīto pārskatu un atskaišu sagatavošanu;
      16. sadarboties ar jebkuru Projekta ieviešanas uzraugošo institūciju un sagatavot auditiem, kontrolēm un pārbaudēm nepieciešamos dokumentus un nodrošināt to pieejamību;
      17. ne vēlāk kā 3 (trīs) darba dienu laikā paziņot Projekta īstenotājam par jebkuru notikumu, kas varētu izraisīt īslaicīgu vai galīgu Projekta izbeigšanu vai citas izmaiņas Projekta ieviešanā vai darbību īstenošanā;
      18. nepieļaut Projektā dubulto finansēšanu, tas ir, Projekta ietvaros īstenojamās darbības nav finansētas un netiek finansētas no jebkādiem citiem finanšu līdzekļu (valsts vai pašvaldību budžeta, u.c.) avotiem;
      19. atlīdzināt Projekta īstenotājam visus radušos zaudējumus, ja Sadarbības partnera vainas dēļ finansējuma uzraudzības iestādes veic finanšu korekcijas, samazinot Projekta attiecināto izmaksu apjomu;
      20. piedalās un prezentē Sadarbības partnera Projektā īstenoto atbalstāmo darbību rezultātus Projekta publicitātes pasākumos, iekļaujot informāciju par Projektu saskaņā ar regulas 2021/1060 47. un 50. pantu un Eiropas Savienības fondu 2021.-2027. gada plānošanas perioda un Atveseļošanas fonda komunikācijas un dizaina vadlīnijām;
      21. Projekta īstenošanas vietā izvieto sabiedrībai redzamu informācijas plāksni, iekļaujot informāciju par Projektu saskaņā ar regulas 2021/1060 47. un 50. pantu un Eiropas Savienības fondu 2021.-2027. gada plānošanas perioda un Atveseļošanas fonda komunikācijas un dizaina vadlīnijām;
      22. nepieļauj interešu konflikta situācijas Projekta īstenošanā;
      23. veic citas normatīvajos aktos noteiktās darbības veiksmīgai Projekta ieviešanai un darbību īstenošanai.
   4. **Sadarbības partnera tiesības:**
      1. rīkoties ar informāciju saistībā ar Projektu, ievērojot normatīvajos aktos noteiktās prasības attiecībā uz informācijas apriti un atklātību, vienlaikus nodrošinot Projekta sekmīgu īstenošanu;
      2. pieprasīt un saņemt Projekta ieviešanai nepieciešamo informāciju no Projekta īstenotāja.
      3. ātrākas un efektīvākas sadarbības nodrošināšanai, Līguma ietvaros Puses vienojas, ka visa veida informācija un savstarpēja komunikācija notiek elektroniski, ar Pušu deleģēto kontaktpersonu, kura minēta Līguma 8.4.apakšpunktā, izņemot gadījumus, kad saskaņā ar Līgumu iesniedzami rakstveida dokumenti, kā arī domstarpību vai konceptuālu lēmumu pieņemšanas gadījumos.
2. **KONFIDENCIALITĀTE**

3.1. Puses vienojas, ka visa veida informācija, kas iegūta Līguma izpildes gaitā, uzskatāma par konfidenciālu informāciju, ja vien normatīvie akti neparedz pretējo.

3.2. Par konfidenciālu informāciju Līguma ietvaros netiek uzskatīta informācija:

3.2.1. kas Sadarbības partnerim bijusi zināma, pirms Projekta īstenotājs to iesniedzis;

3.2.2. ko Projekta īstenotājs ir sniedzis citām personām bez noteiktiem ierobežojumiem;

3.2.3. kuru Sadarbības partneris ir pats radījis, nebalstoties uz Projekta īstenotāja iesniegto informāciju;

3.2.4. kura ir nokļuvusi publiskajā telpā, nepārkāpjot Līgumā noteiktos konfidencialitātes noteikumus;

3.2.5. kuru Sadarbības partneris var tiesiski iegūt no jebkuras trešās personas.

3.3. Puses veic visus nepieciešamos pasākumus, lai aizsargātu konfidenciālu informāciju, tajā skaitā par nepieciešamību nodrošināt konfidenciālas informācijas aizsardzību informē savus darbiniekus un citas Līguma izpildē iesaistītās personas.

3.4. Pusēm ir pienākums neizpaust konfidenciālu informāciju trešajām personām bez otras Puses iepriekšējas rakstiskas piekrišanas, ja vien normatīvie akti neparedz pienākumu Pusei izpaust konfidenciālu informāciju atsevišķām trešajām personām.

3.5. Ja kādai no Pusēm normatīvajos aktos noteiktajā kārtībā ir jāsniedz konfidenciāla informācija trešajai personai, tā nekavējoties, bet ne vēlāk kā divu darba dienu laikā par to informē otru Pusi, ja normatīvie akti atļauj šāda veida informēšanu.

1. **NEPĀRVARAMA VARA**

4.1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktie termiņi tiek pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet tiek ņemts vērā Projekta ieviešanas noteiktais pieļaujamais ilgums.

4.2. Par nepārvaramas varas apstākļiem tiek ziņots rakstveidā, ziņojumā jānorāda, kādā termiņā ir iespējama un paredzama Līguma saistību izpilde, un pēc otras Puses pieprasījuma papildus jāiesniedz izziņa, kuru izsniegusi kompetenta institūcija un kura satur minēto nepārvaramas apstākļu darbības apstiprinājumu un to raksturojumu.

4.3. Ar nepārvaramas varas apstākļiem Puses saprot stihiskas nelaimes, avārijas, katastrofas, epidēmijas, epizootijas, kara darbību, nemierus, un citus, no Pusēm pilnīgi neatkarīgus radušos ārkārtēja rakstura apstākļus, ko Pusēm nebija iespējas ne paredzēt, ne novērst un kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem, kā arī izpildīt attiecīgo Līguma saistību pēc nepārvaramas varas vai ārkārtēja rakstura apstākļu beigām.

4.4. Pusei, kura atsaucas uz nepārvaramas varas apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.

4.5. Gadījumā, ja nepārvaramas varas apstākļi turpinās ilgāk nekā 30 (trīsdesmit) kalendārās dienas, Puses vienojas par tālāku Līguma saistību izpildes kārtību.

1. **LĪGUMA STĀŠANĀS SPĒKĀ UN GROZĪJUMI**

5.1. Līguma spēkā stāšanās datums ir pēdējā pievienotā droša elektroniskā paraksta un tā laika zīmoga datums un Līgums ir spēkā līdz Pušu saistību pilnīgai izpildei.

5.2. Jebkuri grozījumi Līgumā stājas spēkā tikai tad, kad tos parakstījusi pēdējā no Pusēm, izņemot gadījumus, kad Puses noteikušas citu grozījumu spēkā stāšanās termiņu. Līguma grozījumi pēc to parakstīšanas kļūst par Līguma pielikumu un ir tā neatņemama sastāvdaļa.

5.3. Ja kāds no Līguma noteikumiem pilnīgi vai daļēji zaudē spēku, Puses apņemas aizvietot spēkā neesošo noteikumu ar spēkā esošu noteikumu, kas būs pēc iespējas tuvāks Līguma priekšmetam un Projekta mērķim.

**6. PUŠU ATBILDĪBA**

6.1. Puses ir savstarpēji atbildīgas par savu Līgumā noteikto saistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi ir radušies.

6.2. Par Līguma nosacījumu daļēju vai pilnīgu neizpildīšanu Puses uzņemas atbildību saskaņā ar Līguma, Civillikuma un citu Latvijas Republikas normatīvo aktu prasībām.

**7. STRĪDU RISINĀŠANAS KĀRTĪBA**

7.1. Visi strīdi un nesaskaņas starp Pusēm saistībā ar Līgumu tiek risinātas savstarpēju pārrunu ceļā.

7.2. Strīdi, kas netiek atrisināti savstarpēju pārrunu ceļā, 30 (trīsdesmit) dienu laikā, tiek izskatīti Latvijas Republikas tiesu iestādēs atbilstoši Latvijas Republikas normatīvajiem aktiem.

**8. CITI NOTEIKUMI**

8.1. Puses, parakstot Līgumu, apliecina, ka nav apstākļu, kas aizliegtu Pusēm noslēgt šo Līgumu.

8.2. Nosacījumi, kas tieši nav atrunāti Līgumā, tiek risināti saskaņā ar normatīvajiem aktiem.

8.3. Sadarbības partneris nenodod ar Projekta īstenošanu saistītās tiesības un pienākumus citai personai.

8.4. Puses vienojas, ka visus ar Projekta ieviešanu un darbību īstenošanu saistītos jautājumus risinās un informācijas apmaiņu veiks Pušu noteiktas kontaktpersonas, nepieciešamības gadījumā piesaistot citus Pušu nodarbinātos:

8.4.1. no Projekta īstenotāja puses: Arvis Mastiņš, Informācijas tehnoloģiju departamenta pakalpojumu vadītājs, tālrunis 66155771, e-pasts: [Arvis.Mastins@izm.gov.lv](mailto:Arvis.Mastins@izm.gov.lv); Evija Stočka, Informācijas tehnoloģiju departamenta projekta vadītāja, tālrunis: 67047832, e-pasts: [Evija.Stocka@izm.gov.lv](mailto:Evija.Stocka@izm.gov.lv), [pasts@izm.gov.lv](mailto:pasts@izm.gov.lv);

8.4.2. no Sadarbības partnera puses: Imants Žilvinskis, Informācijas tehnoloģiju nodaļas vadītājs, tālrunis 65407421, e-pasts: [imants.zilvinskis@ip.daugavpils.lv](mailto:imants.zilvinskis@ip.daugavpils.lv).

8.5. Līgums ir saistošs Pusēm un to tiesību un saistību pārņēmējiem.

8.6. Līgumam pievienots pielikums: sadarbības partnera “Apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā”.

8.7. Līgums sagatavots un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīta Sadarbības līguma elektroniskā versijā, kurām ir vienāds juridiskais spēks.

8.8. Pusēm rakstveidā 1 (vienas) nedēļas laikā ir jāinformē vienai otra par savu rekvizītu (nosaukuma, adreses, u.tml.) un Pušu kontaktpersonu maiņu. Šādā gadījumā atsevišķi Līguma grozījumi netiek gatavoti.

|  |  |
| --- | --- |
| **Projekta īstenotājs:**  Izglītības kvalitātes valsts dienesta vadītāja,  Izglītības un zinātnes ministrijas  valsts sekretāra pienākumu izpildītāja  Inita Juhņēviča | **Sadarbības partneris:**  Daugavpils valstspilsētas pašvaldības iestādes “Daugavpils pilsētas Izglītības pārvalde” vadītāja Marina Isupova |

Pielikums līgumam

**Apliecinājums par informētību attiecībā uz interešu konflikta jautājumu regulējumu**

**un to integrāciju iekšējās kontroles sistēmā**

Apliecinu, ka:

1. esmu informēts(-a) par **Eiropas Parlamenta un Padomes 2018. gada 18. jūlija Regulas (ES, Euratom)  2018/1046** par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (turpmāk – Finanšu regula), **Eiropas Parlamenta un Padomes 2014. gada 26. februāra Direktīvas Nr. 2014/24/ES** par publisko iepirkumu un ar ko atceļ Direktīvu 2004/18/EK, kā arī jāpiemēro nacionālā publiskā iepirkumu regulējošo normatīvo aktu prasības, kas pārņemtas no Direktīvas **Nr. 2014/24/ES,**  **likuma “Par interešu konflikta novēršanu valsts amatpersonu darbībā”** un **Eiropas Komisijas paziņojuma Nr. C/2021/2119** “Norādījumi par izvairīšanos no interešu konfliktiem un to pārvaldību saskaņā ar Finanšu regulu 2021/C 121/01” prasībām, un apņemos tās ievērot;
2. organizācijā ir izveidota iekšējās kontroles sistēma korupcijas un interešu konflikta riska novēršanai publiskas personas institūcijā atbilstoši Ministru kabineta 2017. gada 17. oktobra noteikumu Nr. 630“Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā” prasībām, kas sevī ietver arī:

* pasākumus interešu konflikta riska kontrolei (preventīvus pasākumus un konstatēšanas pasākumus interešu konflikta riska kontrolei, t. sk. paziņošanas procedūru, labošanas pasākumus), tai skaitā ietverot informāciju par interešu konflikta novēršanu saskaņā ar Finanšu regulas 61. pantu;
* pasākumus krāpšanas un korupcijas risku novēršanai;
* iekšējās informācijas aprites un komunikācijas pasākumus par interešu konflikta, krāpšanas un korupcijas riska novēršanu;
* ētikas kodeksu;
* kārtību, kā darbiniekiem ir jārīkojas gadījumā, ja tie vēlas ziņot par iespējamiem pārkāpumiem (tai skaitā iespējamām koruptīvām darbībām), ietverot pasākumus, lai nodrošinātu ziņotāja anonimitāti un aizsardzību;
* pasākumus aizliegto vienošanos riska kontrolei;
* dubultā finansējuma novēršanas mehānismu pret citiem finansēšanas avotiem, tai skaitā pret Eiropas Savienības kohēzijas politikas programmu 2021.–2027.gadam, Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmu “Izaugsme un nodarbinātība” un citiem ārvalstu finanšu instrumentiem;
* trauksmes celšanas sistēmu;
* procedūru disciplināratbildības piemērošanai;
* ziņošanas mehānismu kompetentajām iestādēm par potenciāliem administratīviem vai kriminālpārkāpumiem.